Dea Roma

Dea Roma erat divinitas feminea, quae in religione Romana et civica potius quam  urbem Romam sensu latiore rem publicam Romanam personificabat.Tertio et secundo saeculo a.C.n. eius caput galeatum in parte anteriore denariorum exprimere solebant. Cultus eius in provinciis maxime florebat: provinciales enim ita fidem suam erga Romanos ostendebant. Primus imperator Augustus vetuit vivo sibi templa dedicari nisi cum dea Roma consociatus esset. Ita asses et sestertii Lugduni percussi qui aram trium Galliarum ostendunt litteris ROMETAVG inscripti sunt, hoc est Romae et Augusto. Cum imperatorum Romanorum igitur nascente cultu coniuncta est. Postea imperator Hadrianus Romae in Urbe templum Veneri et Romae dedicatum aedificavit cum duplici cella.  Imago eius in Antonini Pii columnae basi quoque spectari potest. 

 Plura legere si cupis 
 Ronald Mellor, ΘΕΑ ΡΩΜΗ. The Worship of the Goddess Roma in the Greek World. Göttingen: Vandenhoeck & Ruprecht, 1975. Recensio critica

Categoria:Deae Romanae
Categoria:Religio Romana
Categoria:Personificationes